Trgovci ne odustaju: Uporno i dalje kupce muljaju s akcijama

Inspekcija je 'pročešljala' trgovačke lance nakon što su novine 24sata upozorile da kupcima podvaljuju lažne akcije. Mnoge su kaznili, ali trgovci ipak ne odustaju...

<p><b>Zanimljiva akcija sladoleda. Redovna cijena je 14,99 kuna, a snižena isto toliko. Pitala sam prodavačicu kakva je to akcija. Bilo joj je neugodno. </b></p><p><span style="background-color: rgb(255, 255, 255);">Čitateljicu koja nam se javila naljutilo je sniženje u velikogoričkom Konzumu. Lažne akcije nastavljaju se i nakon što su inspektori <b>Ministarstva gospodarstva</b>, potaknuti pisanjem 24sata o muljažama u trgovačkim centrima, krenuli u “češljanje” lanaca. <b>U većini prodavaonica pronašli su proizvode s oznakama gratis u kojima se ‘‘gratis’’ proizvod prodaje, odnosno uračunat je u cijenu</b>.</span><br/></p><p><span style="background-color: rgb(255, 255, 255);">- Takvo postupanje trgovca smatra se <b>nepoštenom</b>, odnosno zavaravajućom poslovnom praksom. Protiv takvih trgovaca bit će podneseni optužni prijedlozi, a novčane <b>kazne iznose od 10 do 100 tisuća kuna za navedeni prekršaj</b> - rekli su nam tada u Ministarstvo gospodarstva. Akciju su pozdravili i u kampanji ‘‘<b>Potrošači, upoznajte svoja prava</b>’’ koju provodi <b>Europska komisija</b>. Pozvali su potrošače da budu aktivniji i da tržišnoj inspekciji Ministarstva gospodarstva prijavljuju sve nepravilnosti koje uoče u prodavaonicama, ali i da se pri kupnji vode zdravim razumom.</span></p><p><span style="background-color: rgb(255, 255, 255);">- Ne vjerujte oglašavanju koje zvuči predobro da bi bilo istinito - rekli su u kampanji. Pisanje 24sata i kontrole trgovaca <b>pozdravile su i udruge za zaštitu potrošača</b>.</span><br/></p><p><span style="background-color: rgb(255, 255, 255);">- Potrošači s povjerenjem kupuju proizvode označene kao </span><span style="background-color: rgb(255, 255, 255);">‘gratis’ jer stječu dojam uštede. Nije očekivano da će potrošači odlaziti u kupnju ‘naoružani’ kalkulatorima i računati je li taj gratis proizvod uistinu gratis - rekla je <b>Hana Jurić</b> iz <b>Istarskog potrošača</b>. Trgovačka praksa smatra se zavaravajućom ako sadrži netočne informacije ili ako na neki drugi način zavarava potrošača i navodi ga da donese odluku o kupnji koju inače ne bi donio. Sladoled kojem je ‘‘snižena’’ cijena ista kao i redovna, nije jedini primjer sumnjive akcije. Čitatelji su nam slali i druge fotografije. U Plodinama su u letku oglašavali kosilicu koja na akciji stoji <b>1649,99 kuna</b>. Prije sniženja cijena joj je, tako su napisali, bila <b>3299,99 kuna</b>. Redovna cijena takve kosilice u drugoj prodavaonici je<b> 1599,99 kuna</b>, manje nego ona “prepolovljena”.</span><br/></p><p><span style="background-color: rgb(255, 255, 255);">- To je farsa - rekao nam je iznervirani čitatelj, a u Plodinama na upite varaju li potrošače i koliko su takvih kosilica po cijeni od 3300 kuna prodali, nisu odgovorili. Oni ni inače ne odgovaraju na upite rubrike Potrošač 24sata.</span><br/></p><p><span style="background-color: rgb(255, 255, 255);">Da trgovačka središta na sve načine mame potrošače, svjedoči i fotografija koju je poslao još jedan čitatelj. U Billi je vidio svinjeći odrezak,<b> pakiran 28. travnja</b>, a on je <b>fotografiju snimio 27. travnja</b>.</span><br/></p><p><span style="background-color: rgb(255, 255, 255);">- Djelatnik je utipkao pogrešan datum prigodom tiskanja etiketa za meso - objasnili su u<b> Billi</b> i dodali da su i prije našeg upita ispravili datum.</span><br/></p><p><span style="background-color: rgb(255, 255, 255);">I dok su neke akcije koje izgledaju lažne vjerojatno rezultat pogreške, <b>Ilija Rkman</b> iz udruge <b>Potrošač</b> kaže da ih ima previše da bi sve bile slučajnost. </span></p><p><span style="font-size: 18px; line-height: 20px; background-color: rgb(255, 255, 255);">Kupci, naučite svoja prava</span><br/></p><p><span style="background-color: rgb(255, 255, 255);">- Samo u veljači javilo nam se 1400 ljudi svjesnih da se krše njihova potrošačka prava. Posebno sam upamtio gospođu od 70-ak godina kojoj trgovac nije htio priznati reklamaciju. No ona je sama izučila <b>Zakon o obveznim odnosima i Zakon o zaštiti potrošača</b>, upozorila trgovca na kršenje nekoliko članaka tih Zakona, nakon čega su oni ‘odlučili’ vratiti joj novac. Treba se informirati. Ako treba, postavite trgovcu stotinu pitanja, a ako zapne, javite se inspekcijama i potrošačkim udrugama. Čitajte propise i naučite svoja prava - zaključuje Rkman, a isto savjetuje i Dunja Mak.</span></p><p><span style="background-color: rgb(255, 255, 255);">- Savjet potrošačima je, prije svega, reakcija na svaku nepravilnost i pokušaj prevare trgovca. Reakcija bi trebala biti dvostruka - prema nadležnoj inspekciji, ali i prema samom trgovcu - jer tek osviještenošću potrošača koji otvoreno daju do znanja da poznaju sva svoja prava, a naročito da su ih spremni zahtijevati, naša potrošačka klima doživjet će daljnji procvat i približavanje europskim standardima - zaključila je <b>Dunja Mak</b>.</span></p><p><span style="background-color: rgb(255, 255, 255);">Od Sanitarne inspekcije Ministarstva zdravlja u nekoliko navrata smo pokušali doznati koliko su prekršaja prošle godine našli u trgovačkim centrima, no nisu našli vremena da nam ni nakon nekoliko dana podsjećanja na upit odgovore.</span></p><h3>Ako Nijemci mogu čekati ostatak i vi tražite svoj...</h3><p><span style="background-color: rgb(255, 255, 255);">Svaki put kad vam trgovac ne vrati pet lipa, on krši zakon. Dunja Mak misli da to čine i zato što im kupci to dopuštaju. Dodaje kako je u zapadnim zemljama normalno čekati do posljednjeg centa i da je to dio njihove financijske kulture. </span></p><h3>Torbu trgovac nikad ne smije prekopati</h3><p>Čitatelji se žale da im torbu ili vrećice koje su donijeli u trgovinu, ako ih ne mogu ostaviti na ulazu, na blagajni prekopaju. Odvjetnica Dijana Kladar kaže kako vam po torbi smije kopati jedino policija. lista prevara trgovaca koji kupce mame lažnim akcijama i zbog kojih su potrošačke udruge zatrpane primjedbama</p><h3>Kazna je 100.000 kuna kad cijene nisu ujednačene</h3><p>Kad vam na blagajni idući put pokušavaju naplatiti veću cijenu nego što je ona navedena na polici, zahtijevajte da vam naplate nižu cijenu. Kazna za ovakvo varanje je do 100.000 kuna. </p><h3>Moralno ili ne, ali smiju naplatiti da ih reklamirate</h3><p>Smiju li trgovine naplaćivati vrećice sa svojim logom, često nas pitaju ljutiti čitatelji. Trgovci su bez oklijevanja iskoristili činjenicu što je iz novog Zakona o zaštiti potrošača izbačena odredba koja im je to branila.</p>